[Video] Hap saam met Lochner: Ma Vytjie se frikkadelleLochner de Kock (skermgreep uit die video) Hierdie is die eerste in ’n reeks video’s wat Maroela Media saam met Lochner de Kock, bekende Suid-Afrikaanse koskenner, gaan publiseer. Hierdie resepvideo’s sal weekliks op Maroela Media gepubliseer word. Hierdie week berei Lochner Ma Vytjie se frikkadelle voor. -Red Bestanddele: 500 g maalvleis 1 ui, fyngekap 2 wortels, gerasper Sojasous 4 eiers Graanvlokkies, fyngedruk Olie 1 blikkie fyn tamaties Water Seldery Metode: Voorverhit die oond tot 180°C Meng die maalvleis, ui, wortels en sojasous saam Voeg die eiers en graanvlokkies by en roer saam Gooi olie in pan Druk dele van die mengsel in ’n balvorm met jou hande. Herhaal tot jou pan vol is. Strooi die res van die mengsel tussen die frikkadelle Gooi die fyn tamatie by Sprinkel seldery oor Bak vir ongeveer 30 minute teen 180°C Sien gerus in die video hoeveel van elke bestanddeel Lochner byvoeg, en pas dit gerus aan volgens jou persoonlike behoeftes. Kyk hier hoe Lochner hierdie resep voorberei: